**Alec Martinez** (s. 26. heinäkuuta 1987 Rochester, Michigan, Yhdysvallat) on yhdysvaltalainen jääkiekkoilja. Hän on pelipaikaltaan puolustaja ja edustaa NHL-joukkue Vegas Golden Knightsia. 

Martinez voitti kaksi kertaa Stanley Cupin Los Angeles Kingsin kanssa kausina 2011–2012 ja 2013–2014 sekä myöskin kerran Vegas Golden Knightsin riveissä kaudella 2022–2023.

Ura
---

Martinez syntyi Michiganin Rochesterissä, mutta pelasi varhaiset juniorivuotensa Kaliforniassa Santa Clara Blackhawksin ja San Jose Jr. Sharksin joukkueissa. Hän palasi sittemmin Rochesteriin ja kävi siellä Stoney Creek High Schoolia. Kauden 2004–2005 Martinez pelasi USHL-joukkue Cedar Rapids RoughRidersin riveissä, jossa hän voitti Clark Cupin keväällä 2005. Vuodet 2005–2008 Martinez kävi Miamin yliopistoa. Hän voitti siellä ensimmäisen kautensa 2005–2006 päätteeksi CCHA:n mestaruuden. Kahdella jälkimmäisellä kaudellaan Martinez oli Miamin yliopistojoukkueen tehokkain puolustaja. Viimeisen yliopistokautensa 2007–2008 päätteeksi hänet palkittiin CCHA:n parhaana puolustavana puolustajana ja valittiin sarjan ensimmäiseen tähdistökentälliseen.

Los Angeles Kings varasi Martinezin neljännellä kierroksella 95. pelaajana NHL:n varaustilaisuudessa 2007. Hän pelasi tämän jälkeen vielä yhden kauden Miamin yliopistojoukkueessa, kunnes siirtyi Kingsin organisaatioon kaudeksi 2008–2009. Martinez pelasi kauden kokonaan sen farmijoukkue Manchester Monarchsissa, AHL:ssä. Hän oli joukkueen tehokkain puolustaja Vjatšeslav Voinovin kanssa tehoilla 8+15=23. Kauden 2009–2010 Martinez pääsi aloittamaan Kingsin NHL-joukkueessa, missä hän näin ollen teki NHL-debyyttinsä kauden avausottelussa 3. lokakuuta 2009 vieraissa Phoenix Coyotesia vastaan. Martinez pelasi kauden aikana lopulta vain neljä NHL-ottelua ja suurin osa kaudesta kului Monarchsissa.

Kauden 2010–2011 Martinez aloitti Monarchsissa. Hänet kutsuttiin Kingsiin vierasotteluun 24. marraskuuta 2010 Montréal Canadiensia vastaan, jossa Martinez teki NHL-uransa avausmaalin Carey Pricen taakse. Yhteensä hänen NHL-tulokaskautensa toi 60 runkosarjaottelussa tehot 5+11=16 ja kuudessa playoff-ottelussa yhden syöttöpisteen. Heinäkuussa 2011 Martinez teki kaksivuotisen jatkosopimuksen ja 1,475 miljoonan dollarin arvoisen jatkosopimuksen Kingsin kanssa.

Martinez voitti kauden 2011–2012 päätteeksi Stanley Cupin. Lokakuussa 2012 hän teki NHL:n työsulun loppuun kattavan sopimuksen SM-liigajoukkue Turun Palloseuran kanssa.

Martinez voitti Stanley Cupin toisen kerran kaudella 2013–2014 Kingsin paidassa. Hän laukoi reboundista ratkaisevan jatkoaikamaalin Henrik Lundqvistin vartioimaan maaliin 5. finaaliottelussa.

Helmikuussa 2020 Kings kauppasi Martinezin Vegas Golden Knightsiin vaihdossa kahteen toisen kierroksen varausvuoroon.

Heinäkuussa 2021 Martinez teki Golden Knightsin kanssa kolmevuotisen ja arvoltaan 15,75 miljoonan dollarin jatkosopimuksen jonka cap hit on 5,25 miljoonaa dollaria.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | Cedar Rapids RoughRiders | USHL | 58 | 10 | 11 | 21 | 30 | 11 | 1 | 2 | 3 | 8 |
| 2005–2006 | Miami Univ. | NCAA | 39 | 3 | 8 | 11 | 31 | – | – | – | – | – |
| 2006–2007 | Miami Univ. | NCAA | 42 | 9 | 15 | 24 | 40 | – | – | – | – | – |
| 2007–2008 | Miami Univ. | NCAA | 42 | 9 | 23 | 32 | 42 | – | – | – | – | – | Ykköstähdistö |
| 2008–2009 | Manchester Monarchs | AHL | 72 | 8 | 15 | 23 | 42 | – | – | – | – | – |
| 2009–2010 | Manchester Monarchs | AHL | 55 | 7 | 23 | 30 | 26 | 16 | 0 | 3 | 3 | 10 |
|  | Los Angeles Kings | NHL | 4 | 0 | 0 | 0 | 2 | – | – | – | – | – |
| 2010–2011 | Manchester Monarchs | AHL | 20 | 5 | 11 | 16 | 14 | – | – | – | – | – |
|  | Los Angeles Kings | NHL | 60 | 5 | 11 | 16 | 18 | 6 | 0 | 1 | 1 | 2 |
| 2011–2012 | Los Angeles Kings | NHL | 51 | 6 | 6 | 12 | 8 | 20 | 1 | 2 | 3 | 8 | Stanley Cup |
| 2012–2013 | TPS | SM-Liiga | 11 | 1 | 1 | 2 | 8 | – | – | – | – | – |
|  | Allen Americans | CHL | 3 | 1 | 1 | 2 | 0 | – | – | – | – | – |
|  | Los Angeles Kings | NHL | 27 | 1 | 4 | 5 | 10 | 7 | 0 | 2 | 2 | 8 |
| 2013–2014 | Los Angeles Kings | NHL | 61 | 11 | 11 | 22 | 14 | 26 | 5 | 5 | 10 | 12 | Stanley Cup |
| 2014–2015 | Los Angeles Kings | NHL | 55 | 6 | 16 | 22 | 8 | – | – | – | – | – |
| 2015–2016 | Los Angeles Kings | NHL | 78 | 10 | 21 | 31 | 40 | 1 | 0 | 0 | 0 | 0 |
| 2016–2017 | Los Angeles Kings | NHL | 82 | 9 | 30 | 39 | 24 | – | – | – | – | – |
| 2017–2018 | Los Angeles Kings | NHL | 77 | 9 | 16 | 25 | 34 | 4 | 0 | 0 | 0 | 0 |
| 2018–2019 | Los Angeles Kings | NHL | 60 | 4 | 14 | 18 | 8 | – | – | – | – | – |
| 2019–2020 | Los Angeles Kings | NHL | 41 | 1 | 7 | 8 | 17 | – | – | – | – | – |
|  | Vegas Golden Knights | NHL | 10 | 2 | 6 | 8 | 6 | 20 | 2 | 6 | 8 | 4 |
| 2020–2021 | Vegas Golden Knights | NHL | 53 | 9 | 23 | 32 | 12 | 19 | 4 | 2 | 6 | 9 |
| 2021–2022 | Vegas Golden Knights | NHL | 26 | 3 | 5 | 8 | 4 | – | – | – | – | – |
| 2022–2023 | Vegas Golden Knights | NHL | 77 | 3 | 11 | 14 | 29 | 22 | 2 | 5 | 7 | 4 | Stanley Cup |
| 14 kautta | yhteensä | NHL | 763 | 79 | 181 | 260 | 236 | 125 | 14 | 23 | 37 | 47 |

Lähteet
-------

* Alec Martinez The Internet Hockey Databasessa (englanniksi)
* Alec Martinez Legends of Hockey -sivustolla (englanniksi)
* Alec Martinez *Elite Prospects*. Everysport Media Group AB.  (englanniksi)

### Viitteet

1. 1 2  EliteProspects
2. 1 2  Legends of Hockey
3. ↑  HockeyDB
4. ↑  Kings Announce Player Transactions  23.11.2010. LOS ANGELES:  Los Angeles Kings. Viitattu 14.10.2012. (englanniksi)
5. ↑  Canadiens 4, Kings 1  24.11.2010. MONTREAL:  CBSSports.com. Viitattu 14.10.2012. (englanniksi)
6. ↑  Martinez Signed to Two-Year Extension  7.8.2011. LOS ANGELES:  Los Angeles Kings. Viitattu 14.10.2012. (englanniksi)
7. ↑  TPS-puolustukseen Stanley Cup -mestari  5.10.2012. Jatkoaika.com. Viitattu 14.10.2012.
8. ↑
9. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |